Diari Oficial de la Generalitat Valenciana


Sumari del DOGV 7388, del 24-10-2014 (2014/9579)

RESOLUCIÓ de 17 d'octubre de 2014, del conseller de Sanitat, per la qual es concedixen ajudes per a impulsar la participació en els programes d'investigació de la Unió Europea en l'àrea de salut per als exercicis 2014-2015.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7388

Data del DOGV
:   24-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9579


Data del document
:   17-10-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 d'octubre de 2014, del conseller de Sanitat, per la qual es concedixen ajudes per a impulsar la participació en els programes d'investigació de la Unió Europea en l'àrea de salut per als exercicis 2014-2015. [2014/9579]  
Per Orde 4/2014, de 13 de juny, de la Conselleria de Sanitat (DOCV 7302, 24.06.2014), es van establir les bases reguladores i es van convocar ajudes per als exercicis 2014 i 2015 que financen activitats dirigides a impulsar la participació i captació de fons en programes europeus d'investigació per part d'entitats amb activitat investigadora en l'àmbit de salut a la Comunitat Valenciana.  
En els pressupostos de la Generalitat Valenciana per a l'exercici 2014 hi ha una dotació de 283.000 euros (dos-cents huitanta-tres mil euros) en el programa pressupostari 33.26.37.0798.881.79.3, codi de línia T5846000, destinada al finançament d'esta convocatòria. El finançament de la segona anualitat de dos-cents huitanta-tres mil euros (283.000,00 €) queda subjecta a la disponibilitat pressupostària per a l'exercici 2015.  
Vistes les entitats que es relacionen en l'annex han sol·licitat ajudes per a finançar activitats dirigides a impulsar la seua participació en programes europeus d'investigació sanitària, en els termes que preveu l'orde de referència.  
Considerant la normativa d'aplicació general i examinats els projectes d'investigació objecte de la convocatòria.  
Vista la proposta formulada per la Direcció General d'Ordenació, Avaluació, Investigació, Qualitat i Atenció al Pacient basant-se en l'informe emés per la comissió de valoració d'estes ajudes, corresponent a l'adequació de les propostes als objectius de la convocatòria, tal com s'establix en l'esmentada orde, la qual procura garantir l'eficàcia i eficiència de les actuacions i havent-se ajustat les possibles ajudes als recursos previstos per a 2014 i 2015,  
Resolc sobre els expedients de sol·licitud d'ajudes presentats:  
  
Primer  
Concedir a les entitats que es relacionen en l'annex les ajudes per a finançar activitats dirigides a impulsar la participació i captació de fons en programes europeus en l'àrea de salut durant els anys 2014-2015, per un import total de 478.782,24 euros (quatre-cents setanta-huit mil set-cents huitanta-dos euros amb vint-i-quatre cèntims d'euro), les quals es finançaran a càrrec de l'aplicació pressupostària 33.55.29.6295.171.22.6, línia T5846000 de la seua corresponent anualitat dels pressupostos de la Generalitat Valenciana segons la taula següent:  
  
 2014 2015 Total  
 195.782,24 euros 283.000 euros 478.782,24 euros  
  
  
El finançament de l'anualitat 2015 queda subjecta a disponibilitat pressupostària.  
  
Segon  
Per a pagar les ajudes, cada entitat beneficiària haurà de presentar una memòria d'activitats en què es detallarà l'objecte dels gastos efectuats, un certificat de no concurrència del gasto amb qualsevol ajuda externa i la justificació econòmica del gasto.  
Esta justificació dels gastos i els seus corresponents pagaments es realitzarà després de finalitzar cada una de les anualitats subvencionades, per l'import total de la quantitat assignada a cada anualitat.  
El termini de presentació dels justificants de gasto requerits conclourà el 19 de novembre de 2014, per a la primera anualitat, i el 19 de novembre de 2015, per a la segona. Els beneficiaris que no presenten la documentació justificativa abans d'estos terminis perdran el dret a percebre l'ajuda concedida.  
Els gastos que es presenten a fi de justificar la primera anualitat de les ajudes concedides hauran d'haver-se realitzat i abonat durant l'any corresponent a l'anualitat justificada, abans de la data límit de presentació de justificants. En la justificació de la segona anualitat es podran imputar aquells gastos de la primera pagats després de la data límit de justificació de gastos de la mencionada anualitat.  
  
En l'organització i/o difusió d'esdeveniments que tinguen lloc com a resultat d'una ajuda subvencionada de la Conselleria de Sanitat, s'haurà de consignar l'origen del seu finançament.  
  
Tercer  
Notifiqueu esta resolució a totes les persones interessades. Contra esta resolució, que posa fi a la via administrativa, es pot interposar davant del conseller de Sanitat un recurs potestatiu de reposició en el termini d'un mes a partir de l'endemà de la notificació o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptador des de l'endemà de la notificació d'esta resolució, de conformitat amb el que disposen l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, així com els articles 10, 25.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 17 d'octubre de 2014.- El conseller de Sanitat: Manuel Llombart Fuertes.